Isifunda sighuba usuku lwabasebenzi | News24Isifunda sighuba usuku lwabasebenziUMeya wesifunda iLembe uMnuz W Mdabe, uMqondisi weCorporate Services uMnuz N Kumalo, uMnuz Mdletshe, uMnuz S Ndabandaba, obekhulumela i-Imatu uMnuz R Velan kanye noProfesa B Mayaba emgcibini wokunikeza abasebenzi izitifiketi zokusebenza iminyaka engaNGOLWESINE oledlule, isifunda iLembe siqhube usuku lwabasebenzi, phecelezi i-Worker’s Day, njengendlela yokuqhuba iholide uMay Day kanti futhi nokunikeza abasebenzi bakulesisifunda izitifiketi zokusebenza iminyaka engaphezulu kweshumi.UMeya wesifunda uCllr Welcome Mdabe wethule inkulumo yakhe ebimayelana nokubaluleka kwabasebenzi. Uthe lomgubo wabasebenzi uhambisana nenyanga yokugubha inkululeko yezwekazi lase Afrika.“Le nyanga ihambisana nokukhululeka kwezwekazi lase Afrika kwingcindezelo,” kusho yena. Uqhube ngokuthi izizwe kanye nemingcele izinto ezakhandwa abantu ababecindezela i-Afrikha.UMeya uthe abasebenzi besifunda kumele beyazi indima yabo emphakathini njengoba kumele bethathe igxathu elikhulu ekushintsheni izimpilo zabantu ngokuhlinzeka umsebenzi kamasipala.Uqhube ngokuthi kubaluleki ukuba abasebenzi bebe imbumba ukuze amalungelo abo ezovikeleleka kanti futhi aphinde afezeke.Obekhulumela inyunyana yabasebenzi i-SAMWU, uMnuz Sboniso Ndabandaba uthe abasebenzi kumele behlangane bebambisane. Uqhube ngokuthi ukuxhumana phakathi kwabasebenzi kanye nabaqashi kumele kuqiniswe ukuze umsebenzi uzohamba ngendlela efanele.UMnuz Ndabandaba uthe abaqashi kumele kube khona abakwenzayo ngalabo asebesebenze iminyaka emihlanu kodwa namanje basasebenza ngezikontilaki zesikhashana. Uqhube ngokunxusa abaqashi ukuba bevakashela izindawo lapho abasebenzi besebenzela khona ukuze bezozibonela ukuthi abasebenzi badinga ini.Isikhulumi esikhulu uProfesa B Mayaba, uchaze ngomlando € walolusuku u-May Day. Uqhube ngokukhuluma ngokubaluleka kokuthi abasebenzi bezibone njengamalunga omphakathi ngoba umsebenzi wabo uyabathinta nabo.Uthe: “Abasebenzi bangamalunga omphakathi. Nabo banezingane ezifunda ezikoleni zomphakathi. Nabo babhekana nezinkinga ezifanayo nomphakathi njengokuphela kuka gesi kanye nokuhamba kwamanzi. Abasebenzi nabo basebenzisa imgwaqo engenalo itiyela,” kusho yena. Uqhube ngokuthi umehluko ukuthi umphakathi uma udinga lezizinto azibalile ukhalela kubo abasebenzi bakahulumeni
